Document ID: 32010D0160

A BIZOTTSÁG HATÁROZATA
(2010. március 17.)
az állatbetegségek kódolt formájának és bejelentésük kódjainak a 82/894/EGK tanácsi irányelvnek megfelelően történő meghatározásáról szóló 2005/176/EK határozat módosításáról
(az értesítés a C(2010) 1585. számú dokumentummal történt)
(EGT-vonatkozású szöveg)
(2010/160/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelvre (1) és különösen annak 5. cikke (1) bekezdésére,
mivel:
(1)
A 82/894/EGK irányelv a hozzá csatolt I. mellékletben szereplő állatbetegségek előfordulásának bejelentéséről szól.
(2)
A 2005/176/EK bizottsági határozat (2) megállapítja az állatbetegségeknek a 82/894/EGK irányelv szerinti bejelentésére szolgáló kódolt formát és kódokat. Az említett határozat X/09. melléklete felsorolja a dán, X/11. melléklete pedig a spanyol állat-egészségügyi régiók kódjait.
(3)
Dánia és Spanyolország megváltoztatták állat-egészségügyi régióik nevét és azok határait. E régiók kiigazítása érinti az állatbetegségek közösségi bejelentő rendszerét. A rendszerben jelenleg szereplő régiók helyébe ezért az új régióknak kell lépniük. Ezért a 2005/176/EK határozat X/09. és X/11. mellékleteit ennek megfelelően módosítani kell.
(4)
A 2005/176/EK határozatot ezért ennek megfelelően módosítani kell.
(5)
A közölt információ bizalmasságának megóvása érdekében e határozat mellékletei az Európai Unió Hivatalos Lapjában nem tehetők közzé.
(6)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2005/176/EK határozat az alábbiak szerint módosul:
1.
A X/09. melléklet helyébe e határozat I. mellékletének szövege lép.
2.
A X/11. melléklet helyébe e határozat I. mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2010. március 17-én.

Labels: 12
6